  Анжелика Тихонова корреспондент Удмуртиын эм удысын ужасьёслы, соос пӧлын эмчи-волонтёръёслы, «Благодарим» праздник концерт ортчиз. Со улсын элькунлэн тӧроез Александр Бречалов куинь ӧнерчиосты кун данъетъёсын пусйиз, ивортӥз улосвыл тӧролэн но кивалтэтлэн пресс-службазы. Кык ар ӵоже ни тазалыкез утён удысмы коронавирус инфекциен сэрен «подвиг лэсьтон режимын» ужа. Тросэзлы, кин туннэ та залын, соин пумиськылоно луиз. Ковид госпитальёсын сяна, поликлиникаосын, фельдшер-акушер пунктъёсын, амбулаториосын. Тазалыкез утён сӧзнэт вылэ бадӟым уж усе, мон ваньдылы ик чиданды, визьлыкты, валанды но висисьёстэс жалямды понна тау карисько Александр Бречалов, Удмуртилэн тӧроезВыль коронавирус инфекциен нюръяськонэ бадӟым ватсэт пыртэмез но ӧнер ужзэ вань кужымзэ сётыса быдэсъямез понна Россиысь азьмуртлэн косэтэсъя Пироговлэн орденэныз Можга ёрос эмъюртысь валтӥсь эмчилэсь воштӥсьсэ Валентина Чиргинаез пусйизы. «Заслуженный работник здравоохранения Удмуртской Республики» дано нимъёс Ижкарысь 7 номеро кар поликлиникаысь паласькись висёнъёсъя кабинетысь эмсузэрлы Лиана Аскаровалы но Сарапулысь туберкулёзэн нюръяськонъя ёроскуспо диспансерысь рентген кабинетэн кивалтӥсьлы, рентгенолог-эмчилы Борис Зерновлы сётӥзы. Праздник ӝытэ эмчиос понна «За счастье жить благодарю» адӟытон радъязы. Отчы 24 пациентъёслэсь йӧнатскемзы сярысь веранзы но эмчиоссылэн туспуктэмъёсынызы таукаронъёссэс поттӥзы. Люкаськемъёсты Россиысь калык артистка Лариса Долина шулдыртӥз. Тодэ вайытом, эм тодосъя доктор Николай Стрелков Трокай Борисов нимо йӧскалык премиез басьтоз. Тегъёс: Тазалык Удмуртия данъетъёс эмчиос АлександрБречалов  